text: Victoria Thierrée Chaplinin luoma ja Aurelia Thierréen tähdittämä, kansainvälisesti mainetta niittänyt Bells and Spells pohjautuu fyysisen teatterin taikaan, illuusioihin, esinemanipulaatioon ja tanssillisen liikkeen voimaan.
  Ilahduttavan taidokas sekoitus surrealistista huumoria ja yllättäviä tilanteita The Times ★★★★
  Tämä on pakko nähdä London Theatre ★★★★★
  Sirkus, taikuus, tanssi ja kabaree kohtaavat The Guardian
  Kansallisteatterin esitys on loppuunmyyty. Mahdollisesti lunastamatta jääneet liput vapautetaan myyntiin lauantaina klo 18.30. Vapautuvia lippuja voi kysellä Kansalllisteatterin lippumyymälästä (auki lauantaina klo 11-19). Lipunmyynnin osoite on Läntinen teatterikuja 1D, katutaso.
  Bells and Spells seuraa Aurelia Thierréen esittämän parantumattoman kleptomaanikon erikoista matkaa. Taipaleen varrella kleptomaanikko joutuu varastamiensa esineiden armoille: naulakko alkaa kävellä, tuolit ja pöytä liukuvat ees sun taas, samalla kun seinä aukeaa paljastaen tanssiparin, ja mekko alkaa yhtäkkiä elää omaa elämäänsä.
  Lumoava fyysisen teatterin teos sekoittaa ihmeellisen outoon käyttäen eteeristä kuvastoa ja odottamatonta rekvisiittaa. Logiikalla, järjellä tahi vakavuudella ei ole sijaa, kun Aurelia Thierrée ja tanssija Jaime Martinez johdattelevat meidät läpi surrealistista huumoria ja taikuuden tunnetta yhdistävän tarinan.
  Teos avaa oven taianomaiseen ja runolliseen, huumoria ja taikuutta täynnä olevaan maailmaan, jossa on aivan normaalia, että pöydillä ja tuoleilla on oma tahto, seinät elävät ja henkareista kasvaa lohikäärme.
  Victoria Thierrée Chaplin palaa Suomeen ensimmäistä kertaa sitten vuoden 2007 vierailun, jolloin hänen tyttärensä Aurelia ihastutti lavalla teoksessa L’Oratorio d’Aurélia.
  Ennakkokeskustelu Marski by Scandic -hotellin aulabaarissa la 18.5. klo 17. Lue lisää